Rio Conchos (film)
<s>Rio Conchos je američki western film snimljen 1964. u režiji Gordona Douglasa.</s><s>Predstavlja adaptaciju Guns of Rio Conchos Claira Huffakera.</s><s>Predstavlja filmski debi Jima Browna, tadašnje zvijezde američkog nogometa koji će postati jedan od prvih crnih hollywoodskih zvijezda.</s>

<s>Radnja 
Divlji zapad 1867. godine.</s><s>Nakon što je u pljački vlaka ukradeno tisuću pušaka, pukovnik Wagner (W. Anderson) dozna da je oružje prodano Indijancima iz plemena Apaša, te zaključi da bi to moglo ugroziti sigurnost njegovih ljudi i okolnog bjelačkog stanovništva.</s><s>Kad satnik Haven (S. Whitman) ubrzo uhiti Jamesa "Jima" Lassitera (R. Boone), bivšeg južnjačkog časnika, kod uhićenika bude pronađena jedna od ukradenih pušaka.</s><s>Lassiter je njome hladnokrvno pobio skupinu Indijanaca koji su se okupili na pogrebu svog suplemenika, te Wagneru prizna da je oružje dobio od pukovnika Therona Pardeeja (E. O´Brien).</s><s>Pardee je također nekadašnji južnjački časnik i Lassiterov kolega koji ne želi priznati poraz u ratu, već s Apašima na granici Teksasa uz rijeku Rio Conchos priprema nove akcije protiv Sjevernjaka.</s><s>Da bi to spriječio i zaustavio Pardeeja, satnik Haven organizira potragu za njim...</s>

<s>Uloge 
Stuart Whitman - Satnik Haven, vojni časnik koji fanatično želi povratiti otete puške jer su otete konvoju pod njegovim zapovjedništvom.</s><s>Richard Boone - James 'Jim' Lassiter, bivši bojnik vojske Konfederacije, fanatično mrzi Indijance jer su mu ubili ženu i djecu.</s><s>U građanskom ratu je služio pod Pardeejevim zapovjedništvom.</s><s>Tony Franciosa - Juan Luis Rodriguez tj. Juan Luis Martinez, meksički razbojnik kojega Lassiter izvuče iz zatvora.</s><s>Jim Brown - Narednik Franklyn - crni dočasnik koji se priključuje Heavenovoj misiji.</s><s>Wende Wagner - Sally, Indijanka.</s><s>Warner Anderson - Pukovnik Wagner, zapovjednik pogranične utvrde.</s><s>Rodolfo Acosta - Krvava košulja, vođa indijanske bande.</s><s>Edmond O'Brien - Pukovnik Theron "Siva lisica" Pardee, bivši časnik vojske Konfederacije, po završetku rata se povukao sa svojim ljudima u Meksiko i sklopio savez sa meksičkim razbojnicima i Indijancima kako bi nastavio rat protiv Sjevernjaka.</s><s>House Peters, Jr. - Bojnik Johnson, Pardeejev zamjenik.</s>

<s>Izvori</s>

<s>Vanjske veze</s>

<s>Američki filmovi
Vestern-filmovi</s>

